armvectores/hy_wikipedia_2023 huggingface dataset:
Երեք տենոր

Երեք տենոր, դասական օպերային թատրոնի ճանաչված եռյակ, ստեղծված իսպանացի երգիչներ Պլասիդո Դոմինգոյի, Խոսե Կարերասի և իտալացի երգիչ Լուչանո Պավարոտտիի մասնակցությամբ։ Այդ անվան ներքո նրանք համերգներ են ունեցել 1990-2003 թվականներին։ Նրանց համագործակցությունը սկսվել է 1990 թվականի հուլիսի 7-ին հինավուրց «Կարակալայի բաղնիքներում» տեղի ունեցած համերգից հետո` 1990 թվականին ֆուտբոլի աշխարհի առաջնության նախօյակին։ Հունաստանի օպերային թատրոնի նվագախմբի դիրիժորը Զուբին Մետան էր։


== Պատմություն ==
Իտալացի ռեժիսոր Մարիո Դրադեն ծրագրում էր 1990 թվականին Հռոմում անցկացնել իր առաջին համերգը։ Համերգի ամբողջ նպատակը հավաքել միջոցներ Խոսե Կարերասի «José Carreras International Leukaemia Foundation» ֆոնդի համար։ Բացի դրանից այդ համերգը առիթ էր Լուչանո Պավարոտիի և Խոսե Դոմինգոյի համար ողջունելու իրենց ընկերոջ` Խոսե Կարերասի վերադարձը օպերային արվեստ, քանի որ դրանից առաջ վերջինս լեյկոզի հաջող կուրս էր անցել։ Արդյունքում նրանք միասին ներկայացան Լոս-Անջելոսի Դոջեր ստադիոնում 1994 թվականին Մարսյան դաշտում կայանալիք աշխարհի առաջնության նախօրյակին, Էյֆելյան աշտարակի ստորոտում 1998 թվականին ֆուտբոլի աշխարհի առաջնությանը, ինչպես նաև 2002 թվականին Հոնկոնգի առաջնության խաղերին։
1990-1994 թվականներին մեծ հաջողություններից հետո տենորները մեկնեցին համաշխարհային ուղևորության՝ ներկայանալով մեծ արենաներում և մարզադաշտերում։ 1996 թվականին նրանք համերգներ ունեցան Տոկիոյի Ազգային օլիմպիական մարզադահլիճում, Լոնդոնի «Ուեմբլի» ստադիոնում, Վիենայի Էրնստ-Հապել ստադիոնում, Նյու Յորքի «Giants Stadium» ստադիոնում, Գյուտեբերգի Ուլեվի ստադիոնում, Մյունխենի Օլիմպիական մարզադաշտում, Դյուսելդորֆի «Rheinstadion» ստաֆիոնում, և նոր տարվա նախօրյակին Վանկուվերի Դի-Սի Պեյսի ստադիոնում։ 1997 թվականին համերգները շարունակվեցին Մելբուրնի Կրիկետ Գրաունդ ստադիոնում, Տորոնտոյի Ռոջերս կենտրոնում, Մայամիի Սան Լայֆ ստադիոնում և Բարսելոնայի Կամպ Նոու ստադիոնում։ Եզրափակիչ համերգը պետք է տեղի ունենար Հյուսթոնում, բայց տեղի չունեցավ տոմսերի քիչ քանակի վաճառքի պատճառով։


== Սկավառակագրություն ==
Carreras Domingo Pavarotti in Concert
The Three Tenors in Concert 1994 (Երկու ալբոմներն են տեղ են գտել առաջին հորիզոնականներում և ունեցել են արտոնագրված վաճառք ինչպես ոսկե, այնպես էլ մուլտիպլատինային մակարդակներով)
The Three Tenors in Concert — Paris 1998
The Three Tenor Christmas. 2000 Sony


== Գրականություն ==
Lewis M. The Private Lives of the Three Tenors: Behind the Scenes with Plácido Domingo, Luciano Pavarotti, and José Carreras. Boulevard Books, 1998.
Shear N. The Three Tenors. Metro Books, 1998.


== Պատկերասրահ ==

		
		


== Ծանոթագրություններ ==
Ֆուտբոլի Ասիայի գավաթ

Ասիայի ազգերի գավաթը միջազգային ֆուտբոլային մրցաշար է, որին մասնակցում են ասիական ֆուտբոլային հավաքականները։ Այն երկրորդ ամենահին մայրցամաքային գավաթն է աշխարհում Կոպա Ամերիկայից հետո։ Մրցաշարի հաղթող թիմը դառնում է Ասիայի չեմպիոն և ավտոմատ կերպով մասնակցում է Կոնֆեդերացիաների գավաթին։
Ասիայի գավաթը առաջին անգամ անցկացվել է 1956 թվականին Հոնկոնգում և դրանից հետո անցկացվել է 4 տարին մեկ մինչև 2004 թվականի գավաթը։ Այնուամենայնիվ, Ասիայի գավաթի տարիներին անցկացվում էին նաև Եվրոպայի առաջնությունը և Ամառային օլիմպիական խաղերը, և կազմակերպիչները որոշեցին փոխել անցկացման տարիները ավելի քիչ իրադարձություններով լի տարի, և 2004 թվականից հետո հաջորդ Ասիայի գավաթը անցկացվեց 2007 թվականին, որից հետո նույնպես գավաթները սկսեցին անցկացվել 4 տարին մեկ։


== Պատմություն ==
Ասիայի ֆուտբոլի կոնֆեդերացիայի ստեղծումից 2 տարի անց՝ 1954 թվականին առաջին անգամ անցկացվեց Ասիայի գավաթը Հոնկոնգում։ 1956-ից 1964 թվականներին գավաթին մասնակցում էին 4 երկրներ՝ գավաթի հյուրընկալող երկիրը և Կենտրոնական, Արևելյան ու Արևմտյան Ասիաների գավաթների հաղթողները։ Իրանը հաղթեց 1968, 1972 և 1976 թվականների Ասիայի գավաթները։
1980 թվականին Քուվեյթը դարձավ առաջին արաբական հավաքականը, որը հաղթել է Ասիայի գավաթում, ինչին հաջորդեցին Սաուդյան Արաբիայի՝ 1984 և 1988 թվականների տպավորիչ հաղթանակները։
Ճապոնիան Ասիայի գավաթի ամենատիտղոսակիր հավաքականն է։ Նրանք հաղթել են 1992, 2000, 2004, 2011 թվականների գավաթները։
2007 թվականին Ավստրալիան առաջին անգամ մասնակցեց Ասիայի գավաթին, սակայն դուրս մնաց քառորդ եզրափակչից, իսկ գավաթը իր պատմության մեջ առաջին անգամ հաղթեց Իրաքը։
2011 թվականի Ասիայի գավաթին Ավստրալիան հասավ մինչև եզրափակիչ, սակայն պարտվեց Ճապոնիային լրացուցիչ ժամանակում։ 2015 թվականի գավաթը առաջին անգամ անցկացվեց Ավստրալիայում։ Ավստրալիան և Հարավային Կորեան հասան եզրափակիչ, և Ավստրալիան հաղթեց լրացուցիչ ժամանակում 2-1 հաշվով։
2019 թվականի Ասիայի գավաթը անցկացվելու է ԱՄԷ-ում։


== Անցկացման ձևաչափը ==


=== Եզրափակիչ մրցաշար ===
Եզրափակիչ մրցաշարը անցկացվում է 2 փուլով՝ խմբային փուլ և փլեյ-օֆֆ։ Խմբային փուլի ամեն խմբում մրցում են 4 թիմ, որոնք իրար մեջ խաղում են 3-ական խաղ։ Խմբի հաղթողն ու երկրորդ տեղ գրաված թիմն անցնում են փլեյ-օֆֆ։ Փլեյ-օֆֆ-ում 8 թիմերը զույգերով խաղում են 1 խաղ, իսկ հաղթողներն անցնում են հաջորդ փուլ։ Այսպես քառորդ եզրափակչից եզրափակիչ, որտեղ մրցող 2 թիմերի միջև որոշվում է գավաթի հաղթողը։ 2019 թվականից Ասիայի գավաթին կմասնակցի 16-ի փոխարեն 24 թիմ։


== Արդյունքներ ==


=== Արդյունքները ըստ երկրների ===


=== Հաղթողները ըստ շրջանների ===


== Ծանոթագրություններ ==


== Արտաքին հղումներ ==
Ասիայի գավաթը ԱՖԿ-ի էջում
Ասիայի գավաթի վիճակագրությունը RSSSF-ի արխիվում
Ֆերդինանդ I (այլ կիրառումներ)

Ֆերդինանդ I, կարող է վերաբերել՝

Ֆերդինանդ I - Ավստրիայի կայսր, Հունգարիայի և Բոհեմիայի թագավոր (որպես Ֆերդինանդ V)
Ֆերդինանդ I - Սրբազան Հռոմի կայսր 1556-ից մինչև 1564 թվականները
Ֆրոնտովկա

Ֆրոնտովկա (ուկրաիներեն՝ Фронтівка), գյուղ Ուկրաինայի Վիննիցայի մարզի Օրատովկայի շրջանում։ Հիմնադրվել է 1682 թվականին։
2001 թվականի տվյալներով Ֆրոնտովկա գյուղում բնակվում էր 733 մարդ։ Բնակավայրը զբաղեցնում է 2168 կմ² տարածք։ Բնակչության խտությունը կազմում էր 338,1 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թմրություն (կենդանիներ)

Կենդանիների թմրություն, քուն հիշեցնող ընդարմացման վիճակ, երբ կենդանու կենսագործունեությունը կտրուկ նվազում է։ Ֆիզիոլոգիական հատուկ վիճակ է՝ արտաքին միջավայրի անբարենպաստ պայմաններին դիմակայելու համար։ Թմրության դեպքում կենդանին կորցնում է շարժունակությունը, ընդհատվում է սնումը, գազափոխանակությունը, իսկ որոշ ֆիզիոլոգիական շարժընթացներ կտրուկ դանդաղում են։
Տարբերում են ձմեռային և ամառային թմրություններ։ Ձմեռային թմրությունը հատուկ է հյուսիսային և բարեխառն լայնությունների կենդանիներին (ցամաքային և ջրային անողնաշարավորներ, ձկներ, երկկենցաղներ, սողուններ), տևում է 6-8 ամիս (աշնանից-գարուն)։ Ամառային թմրությունը բնորոշ Է չորային շրջանների կենդանիներին (երկկենցաղներ, սողուններ) և օգնում է նրանց դիմադրել տարվա շոգ ու չոր պայմաններին։
Թմրության ժամանակ կենդանիների մարմնի ջերմաստիճանն իջնում Է մինչև 3-4 °C, նրանք դիմանում են նույնիսկ 0°-ից ցածր (առանց հյուսվածքների սառցակալման) ջերմաստիճաններում, սրտամկանի կծկումների թիվը 4-20 է (ակտիվ վիճակում՝ 500-700), շնչառական շարժումները՝ 2-3 (100-150-ի փոխարեն) և այլն, երկարատև սովի ընթացքում բացակայում Է քաղցի զգացողությունը և պահպանվում մարմնի կենդանի զանգվածը։ Թմրությունից արթնացումը կատարվում է արագ. 3 ժ ընթացքում մարմնի ջերմաստիճանը հասնում Է 37°0-ի, թթվածնի պահանջն աճում Է 100-150 անգամ։ Կենդանին ակտիվանում Է ինքնուրույն։ Թմրության ուսումնասիրությունները կարող են տեսական և կիրառական կարևոր նշանակություն ունենալ բժշկագիտության համար (սրտաբանություն, ուռուցքաբանություն և այլ ոլորտներ)։
Անկախություն (մաթեմատիկա)

Անվան այլ կիրառումների համար տե՛ս՝ Անկախություն (այլ կիրառումներ)Անկախություն, անհակասական տեսության (ձևական հաշվի) դրույթների (բանաձևերի) հատկություն, ըստ որի ո՛չ տվյալ դրույթը և ո՛չ էլ նրա ժխտումը տրամաբանորեն (արտածման կանոններով) չեն բխում տեսության մյուս դրույթների համակարգից։
Նույն իմաստով էլ հասկացվում է տեսության որևէ աքսիոմայի անկախությունը նրա մյուս աքսիոմաների համակարգից։ Անկախության գաղափարը իմաստ ունի միայն անհակասական համակարգի նկատմամբ, քանի որ հակասական համակարգում նրա ամեն մի դրույթ ապացուցվում է։ Աքսիոմաների (անհակասական) համակարգի նկատմամբ որևէ աքսիոմա կլինի անկախ, երբ այն փոխարինելով իր ժխտումով՝ կստացվի նորից անհակասական համակարգ։
Անկախությունը կապված է նաև լրիվության գաղափարի հետ։ Եթե աքսիոմաների համակարգը լրիվ է, ապա նրան ավելացնելով նրանցից անկախ մեկ այլ աքսիոմա, ստացվում է հակասական համակարգ։ Օրինակ, եվկլիդեսյան երկրաչափության V պոստուլատի անկախությունը նրա մյուս աքսիոմաներից ապացուցվում է ոչ եվկլիդեսյան երկրաչափության անհակասականությամբ։
Անկախության գաղափարն օգտագործվում է նաև հասկացությունների (գործողությունների, ֆունկցիաների ևն) նկատմամբ, դրա տակ հասկանալով այն, որ այդ հասկացությունը չի կարելի սահմանել (արտահայտել) հասկացությունների տվյալ համակարգի միջոցներով (առանց լրացուցիչ հասկացությունների կիրառման)։
Ջաչանո կոն Բարուկելլա

Ջաչանո կոն Բարուկելլա (իտալերեն՝ Giacciano con Baruchella), կոմունա Իտալիայում։ Գտնվում է Վենետո մարզում՝ Ռովիգո գավառում։ Բնակչությունը կազմում է 2255 մարդ, խտությունը՝ 125 մարդ/կմ²։ Զբաղեցնում է 18 կմ² մակերես։ Փոստային ինդեքս՝ 45020, հեռախոսային կոդ՝ 0425։


== Ծանոթագրություններ ==
Սամվել Օհանյան (այլ կիրառումներ)

Սամվել Օհանյան անվամբ հայտնի են մի քանի անձնավորություններ.

Սամվել Օհանյան (1955), դերասան։
Սամվել Խաչիկի Օհանյան, հայ ազատամարտիկ։
Սամվել Վլադիմիրի Օհանյան, հայ իրավաբան, ՀՀ վճռաբեկ դատարանի դատավոր։
Կրիմնո (գյուղ, Ստարովիժևի շրջան)

Անվան այլ կիրառումների համար տե՛ս՝ ԿրիմնոԿրիմնո (ուկրաիներեն՝ Кримне), գյուղ Ուկրաինայի Վոլինի մարզի Ստարովիժևի շրջանում։ Հիմնադրվել է 1509 թվականին։
2001 թվականի տվյալներով Կրիմնո գյուղում բնակվում էր 2 019 մարդ։ Բնակավայրը զբաղեցնում է 8086 կմ² տարածք։ Բնակչության խտությունը կազմում էր 249,69 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բոգոմոլովկա (գյուղ, Չիշմինսկի շրջան)

Անվան այլ կիրառումների համար տե՛ս՝ Բոգոմոլովկա (այլ կիրառումներ)Բոգոմոլովկա (ռուս.՝ Богомоловка, բաշկիրերեն՝ Богомоловка), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 90 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շչեգոլևո (գյուղ, Սմոլենսկի շրջան)

Անվան այլ կիրառումների համար տե՛ս՝ ՇչեգոլևոՇչեգոլևո (ռուս.՝ Щеголево), գյուղ Ռուսաստանի Սմոլենսկի մարզի Սմոլենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
ԵրԲԻ (ՈՒՀԱ)

ԵրԲԻ (ՈՒՀԱ), Երևանի բժշկական ինստիտուտի ՈՒՀԱ թիմ։


== Պատմությունը «Ուրախների և հնարամիտների ակումբում» ==
Թիմը հանդես է եկել  1991, 1992 և 1994 մրցաշրջաններում։ 1991 թվականին հանդես է եկել երկու մրցաշրջաններում, հասել է մինչև կիսաեզրափակիչ, սակայն կիսաեզրափակչում տանուլ է տվել Նովոսիբիրսկի պետական համալսարանի թիմին։ 1992 թվականի մրցաշրջանում թիմը  «Տղաներ Բաքվից» թիմի հետ զբաղեցրել են առաջին տեղը։ 1994 թվականին ԵրԲԻ թիմը նորից դարձել է ՈւՀԱ-ի չեմպիոն։
ԵրԲԻ ՈՒՀԱ-ի թիմն առաջին անգամ ՈւՀԱ-ի պատմության մեջ նմանակել է ժյուրիի անդամներին (Վիկտոր Մերեժկոյին, Ուրմաս Օտտին,  Անատոլի Լիսենկոյին, Լեոնիդ Յարմոլնիկին, Յարոսլավ Գոլովանովին), ներկայացրել է նորաձևություն ջազում, հորինել է երաժշտական տեսահոլովակ մրցույթի  սահմաններում, ներկայացրել է մանկական պարոդիա ԽՍՀՄ առաջին պրեզիդենտի, օգտագործել է  հնարքներ՝ էստրադային բեմերի վրա պտտեցնելով կենդանի մակագրերի, բեմի վրա թռցրել է օլիմպիական արջուկին, համադրել է սև սմոկինգը, կարմիր գոտին և թիթեռնիկը սպիտակ վերնաշապիկի և սպիտակ կիսագուլպաների հետ։


== Կազմը ==
Ռաֆայել Մինասբեկյան-թիմի ավագ
Ռուբեն Ջաղինյան
Անդրեյ Տեր-Զախարյան
Գոռ Նահապետյան
Ռաֆայել Հովհաննիսյան
Արսեն Դանիելյան
Հրանտ Բարսեղյան
Մարկ Սաղաթելյան
Արմեն Գրիգորյան
Կարեն Ղազարյան
Գրիգոր Նազարյան
Ռուբեն Թումանյան
Արթուր Ամիրխանյան
Արմեն Հակոբջանյան
Գագիկ Բունիաթյան
Կարեն Մուշեղյան
Անդրանիկ Ազլիվյան
Տիգրան Նավասարդյան
Տիգրան Վարդանյան


== Ծանոթագրություններ ==


== Արտաքին հղումներ ==
Фотографии команды КВН ЕрМИ на сайте AMIK.ru
Информация о команде КВН ЕрМИ на сайте AMIK.ru
Компания «Шарм Холдинг», основанная команде КВН ЕрМИ в 1991 г. Archived 2020-02-02 at the Wayback Machine.
DC հեռուստատեսային աշխարհի կերպարների ցանկ

The CW ալիքի DC հեռուստատեսային աշխարհ,  հնարված աշխարհ, որը ստեղծվել է The CW ալիքի շրջանակներում, և որոնց պատմությունները հիմնված են DC Comics կոմիքսների հրատարակչության կոմիքսների վրա։ Ներկա պահին այս աշխարհը իր մեջ պարունակում է Նետ հեռուստասերիալի չորս եթերաշրջան, Ֆլեշ հեռուստասերիալի երեք եթերաշրջան, ինչպես նաև ներկայումս նկարահանվող այլ հեռուստասերիալներ ինչպիսիք են Վաղվա լեգենդները հեռուստասերիալը և անիմացիոն սերիալներ Վիկսենը և Սուպերգրլը, Ինչպես նաև փակ սերիալ` «Կոնստանտին» որը ցուցադրվում է NBC հեռուստաալիքի շրջանակներում։


== Դերասաններ և կերպարններ ==


=== 2012—2016 հեռուստաեթերաշրջան ===

 

Այս աղյուսակում ներկայացված են դերասաններ, ովքեր դարձել են գոնե մեկ հեռուստասերիալի մեկ եթերաշրջանի կերպարների հիմնական ցանկի անդամներ, ինչպես նաև դերասաններ, ովքեր իրենց կերպարները ներկայացնել մի քանի հեռուստասերիալներում։
Մուգ մոխրագույնով նշված են այն եթերաշրջանների համար առանձնացված վանդակները, որոնցում կերպարը չի հայընվել, կամ պաշտոնապես չի հայտարարվել։
Կանաչ գույնով նշված են այն եթերաշրջանների վանդակները, որոնցում դերասանը ով խաղացել է կերպարի դերը միացել է դերասանների հիմնական կազմին։
Կարմիր գույնով նշված են այն եթերաշրջանների վանդակները, որոնցում կերպարը ունի երկրորդական կամ անցողիկ դեր։
Կապույտ գույնով նշված են այն եթերաշրջանների վանդակները, որոնցում կերպարին հրավիրել են հատուկ այդ սերիայի համար կամ եթե դերասանը կամեո է
Դեղին գույնով նշված են այն եթերաշրջանների վանդակները, որոնցում դերասանը չի հայտնվել տվյալ կադրում սակայն լսվում է նրա ձայնը։
^2 նշումը կերպարի անվան կողքին նշանակում է, որ նա Երկիր 2-ից է։ Այդ նույն նշանը դերասանի անվան կողքին նշանակում է, որ նա խաղացել է իր երկվորյակի դերը Երկիր 2-ում։
^19 նշումը կերպարի անվան կողքին նշանակում է, որ նա Երկիր 19-ից է։
^38 նշումը կերպարի անվան կողքին նշանակում է, որ նա Երկիր 38-ից / Երկիր CBS-ից է։


=== 2016-2018 եթերաշրջաններ ===


== Նշումներ ==


== Ծանոթագրություններ ==
Ֆեդյաևո (գյուղ, Շույսկոե գյուղական բնակավայր)

Անվան այլ կիրառումների համար տե՛ս՝ ՖեդյաևոՖեդյաևո (ռուս.՝ Федяево), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սթեյք ֆրի

Սթեյք ֆրի (ֆր.՝ Steak frites), հայտնի ուտեստ Եվրոպայում, որը տարածված է այդ տարածաշրջանի բոլոր գարեջրատներում և ռեստորաններում։ Այն բաղկացած է սթեյքից և կարտոֆիլի ֆրիից։ Որոշ հեղինակների կողմից այն համարվում է բելգիական ազգային ուտեստ։
Պատմականորեն այս ուտեստի համար օգտագործվել է ռամփ-սթեյք։ Ներկայումս ավելի բնորոշ է համարվում անտեկրոտը կամ սկոտչ-ֆիլեն (Ավստրալիայում)։ Այն թավայի մեջ տապակված սթեյք է (սովորաբար՝ «արյունով»), սովորաբար լինում է սոուսով, երբեմն՝ հոլանդական կամ բեարնյան սոուսով, կատրոֆիլի ֆրիի հետ։
Մատուցվում է տաք։ Կարող է հավելվել աղցանով, կետչուպով, մանանեխով կամ մայոնեզով։ 
Ֆրանկոֆոնացումը հանգեցրել է այս ուտեստի՝ պորտուգալալեզու աշխարհում տարածմանը, որտեղ այն անվանում են bife e [batatas] fritas կամ bife com batata frita։ Տարածված է հատկապես Բրազիլիայում, որտեղ որպես սոուս ծառայում են պարզապես սոխի օղակները, որոնք տապակվել են հենց սթեյքի հյութի կամ էլ յուղի մեջ։ Բրնձից ու լոբազգիներից հետո այն ամենտարածված ուտեստն է։ Սթեյք ֆրին տարածված ուտեստ է նաև իսպանալեզու աշխարհում։ 
Սթեյք ֆրին ֆրանսիացի մշակութային տեսաբան Ռոլան Բարտի համար նշանագիտական վերլուծության առարկա է դարձել նրա «Դիցաբանություններ» ժողովածուում, որը նվիրված է մանր բուրժուազիայի ամենօրյա կյանքին ու հանրային սպառման ուսումնասիրությանը։

		


== Ծանոթագրություններ ==
Մուս (այլ կիրառումներ)

Մուս, կարող է վերաբերել՝

Մուս - քաղցր դեսերտային ուտեստ
Մուս - գետ Ռուսաստանում, Կամայի վտակը
Մուս - գետ Ռուսաստանում, Չուբի վտակը
Մուս - գետ Ռուսաստանում, գետը
Տափաձոր

Տափաձոր, գետ Հայաստանի Սյունիքի մարզում։ Սկիզբ է առնում Բարգուշատի լեռների արևելյան մասի ճյուղավորություններից և Արցախի տարածքում աջից միախառնվում Որոտան գետին։ Երկարությունը՝ 24 կմ։


== Ծանոթագրություններ ==
Զինվորական գերեզմանատուն № 91 (Գորլիցե)

Փոքրլեհական վոևոդության մշակութային հուշարձան։ գրանցման համար՝ А-636
Զինվորական գերեզմանատուն № 91 (Գորլիցե) (լեհ.՝ Cmentarz wojenny nr 95 - Stróżówka), զինվորական գերեզմանատուն, գտնվում է Փոքրլեհական վոևոդության Գորլիցյան շրջանի Գորլիցե քաղաքի շրջակայքում։ Գերեզմանատունը մտնում է Առաջին աշխարհամարտի տարիների Արևմտագալիցյան զինվորական դամբարանների խմբի մեջ։ Գերեզմանատանը թաղված են Ավստրո-Հունգարական, Գերմանական և Ռուսական բանակների զինծառայողներ, ովքեր զոհվել են Առաջին համաշխարհային պատերազմի ժամանակ՝ 1915 թվականի մայիսին։ Փոքրլեհական վաևոդության հուշարձան։


== Պատմություն ==
Գերեզմանատունը կառուցվել է 1915 թվականին Կրակովի զինվորական դամբարանների և ռազմական պարետատան դեպարտամենտի կողմից, ավստրիացի ճարտարապետ Հանս Մայրի նախագծով։ 9.126 քմ մակերեսով գերեզմանատանը գտնվում են 161 եղբայրական և 140 անհատական գերեզմաններ, որոնցում թաղված են 452 ավստրիացի, 140 գերմանացի և 287 ռուս զինվորներ։ Դամբարանի հեղինակները եղել են ճարտարապետ Գուստավ Լյուդվիգը և Էմիլ Լադևիդը, ովքեր այն կառուցել են որպես Գորլից քաղաքի ճակատամարտի հիշատակին նվիրված հուշահամալիր։ Գերեզմանատունը կառուցվել է զինվորական գերեզմանոցի տեղում, ովքեր զոհվել են քաղաքի հյուսիսային և արևմտյան հատվածներում մղվող կռիվների ժամանակ։
Գերեզմանատանը թաղված են նաև Երկրորդ համաշխարհային պատերազմի ժամանակ զոհված զինծառայողներ։
XX դարի 60-ական թվականներին գերեզմանատան տարածքում վերահուղարկավորվել են N 89 զինվորական գերեզմանատանը թաղված զինծառայողների մնացորդները. դրանք այստեղից հանվել են Կոպերնիկ փողոցի վրա բազմահարկ բնակելի տների շինարարության ժամանակ։
1991 թվականի նոյեմբերի 4-ին  գերեզմանատունը ներառվել է Փոքրլեհական վոևոդության հուշարձանների ռեեստրի մեջ.


== Նկարագրություն ==
Գերեզմանատունը գտնվում է Գուրա-Ցմենտարն բլրի վրա՝ «Կորչակ» բնակելի համալիրից վերև։ Գերեզմանատունը փաստացի նկատելի է Գորլիցի ցանկացած կետից, այստեղից տեսանելի է քաղաքի համայնապատկերը, Սենկովկա գետի հովիստը և Ռոպա գետից հարավ գտնվող բլուրների շրջակայքը։
Գերեզմանատան գլխավոր հուշարձանը կենտրոնում գտնվող խաչն է։ Խաչի պատվանդանին 1928 և 1946 թվականներին տեղադրվել են հուշատախտակներ։ Գերեզմանատանը նոր է չուգունե աղյուսակները, որոնք տեղադրվել են արևելյան ցանկապատի ներքին պատին Գորլից քաղաքի ճակատամարտի 80-ամյակի պատվին։ Դրանց վրա գրված են ռուս զինվորների անուններ, որոնք ճշգրտվել են ռուսական արխիվների հետ համատեղի աշխատանքի արդյունքում։


== Պատկերասրահ ==

		
		
		


== Ծանոթագրություններ ==


== Աղբյուրներ ==
Oktawian Duda: Cmentarze I wojny światowej w Galicji Zachodniej. Warszawa: Ośrodek Ochrony Zabytkowego Krajobrazu, 1995. ISBN 83-85548-33-5.
Roman Frodyma: Galicyjskie cmentarze wojenne, tom I. Beskid niski i Pogórze. Warszawa — Pruszków: Oficyna Wydawnicza «Rewasz», 1995, s. 65. ISBN 83-85557-20-2.


== Արտաքին հղումներ ==
Cmentarz wojenny nr 95 — Stróżówka Archived 2016-12-20 at the Wayback Machine. (լեհ.)
Метрика кладбища (լեհ.)
Յարմակովսկի գյուղական խորհուրդ (Միրգորոդսկի շրջան)

Յարմակովսկի գյուղական խորհուրդ  (ուկրաիներեն՝ Ярмаківська сільська рада), Ուկրաինայի Պոլտավայի մարզի Միրգորոդսկի շրջանում։
2001 թվականի տվյալներով Յարմակովսկի գյուղական խորհրդում բնակվում էր 901 մարդ։ Խորհրդում կա 3 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
(5975) Օտակեմայումի

(5975) Օտակեմայումի (անգլ.՝ Otakemayumi), աստերոիդ աստերոիդների հիմնական գոտում։ Հայտնաբերվել է 1992 թվականի սեպտեմբերի 21-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,549885 ա. մ., առավելագույնը մոտենում է 2,3102 ա. մ. հեռավորության վրա և հեռանում 2,7895 ա. մ.։ Արեգակի շուրջ մեկ ամբողջական պտույտ է կատարում 1487,23 երկրային օրվա ընթացքում, իր ուղեծրով շարժվելով միջինում 0,24206 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5975) Օտակեմայումի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալբերտ Կապիկյան

Ալբերտ Կապիկյան (1930, Նյու Յորք, Նյու Յորք, ԱՄՆ - փետրվարի 24, 2014(2014-02-24)), ամերիկահայ ֆիզիկոս, բժշկագիտության զարգացման առաջամարտիկ և վարակիչ հիվանդությունների հետազոտող, մեծաթիվ շրջադարձային բժշկագիտական հետազոտությունների հեղինակ, վիրուսոլոգ, «Գաստրոէնտերիտիսի վիրուսի հետազոտման հայրը», ով առաջինը նորածինների ծանր լուծի դեմ արտոնագրված պատվաստանյութ մշակեց։ Նա հռչակվել է «ռոտավիրուսի վակցինի հայտնագործությամբ»։ Ռոտավիրուսն աղիքային բնույթի հիվանդություն է, որ տարածված է երեխաների շրջանում։ Այդ պատվաստանյութի ներմուծման նորարության համար նա պարգևատրվեց Սաբինի ոսկե մեդալով, որը տրվում է Սաբինի պատվաստանյութի ինստիտուտի կողմից։ Կապիկյանը ավարտել է Կորնելլի բժշկական քոլեջը 1956 թ. և սկսել է աշխատել Առողջապահության ազգային ինստիտուտում 1957-ից։  1998 թ. նա նշանակվեց Ալերգիայի և վարակիչ հիվանդությունների ազգային ինստիտուտի փոխտնօրեն, որտեղ նա շարունակում էր աշխատել ռոտավիրուս պատվաստանյութի վրա։ Նա համաճարակային բաժանմունքի վարիչն էր։


== Ծանոթագրություններ ==

Albert Z. Kapikian։ 2005 Albert B. Sabin Gold Medal Recipient, by HR Shep
H (լատինական)

H, լատինական այբուբենի ութերորդ տառն է։ 


== Անգլերենում ==
Անգլերենում կրում է [էյչ] անունը։ 


=== Հապավումներում ===
HSBC՝ [էյչ էս բի սի] (բանկային համակարգ)
NHK՝ [էն էյչ քեյ] (ճապոնական հեռուստաընկերություն)


== Կիրառումը ==
Քիմիայում H է նշանակվում ջրածին քիմիական տարրը
Երկրաչափության մեջ h է նշանակվում բարձրությունը


== Ներկայացումներ ==


== Նման տառեր և նշաններ ==


== Տե'ս նաև` ==
G
E
Ցրես (քաղաք)

Ցրես (խորվ.՝ Cres, իտալերեն՝ Cherso), քաղաք Խորվաթիայում, կղզու նույն անունը կրող ամենամեծ քաղաքը։ Բնկաչությունը 2 959 մարդ (2001)։


== Ընդհանուր տեղեկություններ ==
Ցրեսը գտնվում է կղզու արևմտյան ափի կենտրոնական մասում։ Ավտոմոբիլային ճանապարհները քաղաքից դեպի հյուսիս տանում են դեպի Պորոզին գյուղ, իսկ դեպի հարավ Լոշին կղզին, որի հետ Ցրեսն միացված է կամուրջով։ Մեկ այլ ճանապարհ էլ քաղաքից դեպի արևելյան ափ տանում է Մերագ գյուղ, որը Կրկ կղզիի հետ միացված է լաստանավային գծով։


== Պատմություն ==

Ցրեսը Ադրիատիկի ամենահին քաղաքներից մեկն է։ Առաջին անգամ հիշատակվել է Պլինիոս Ավագի նամակում։ Հռոմեական ժամանակաշրջանում հայտնի էր որպես Ցիսսա (Cissa): Ցրեսի հռոմեական շինությունների մնացորդները պահպանվել են մինչև մեր ժամանակները։
VII դարում սլավոնները եկան Ադրիատիկ։ IX—X-րդ դարերում Խորվաթական թագավորությունը վերահսկում է Ցրես քաղաքը, XV-րդ դարում քաղաքը անցավ Վենետիկի հսկողության տակ, XV—XVI-րդ դարերում այստեղ կառուցվեցին իտալական ոճով բազմաթիվ շինություններ, այդ թվում` քաղաքի դարպասները և Արսան-Պատրիս պալատը։ 1459 թվականից ի վեր համարվում է կղզու վարչական և քաղաքական կենտրոնը, որին փոխարինել է Օսորի քաղաքը, որը աստիճանաբար անկում է ապրում։
1797 թվականին՝ Վենետիկյան Հանրապետության անկումից հետո Ցրեսը անցել է Ավստրիային։
1918-1921 թվականներին Ցրեսը Առաջին համաշխարհային պատերազմից հետո իտալացիների կողմից գրավվել է, Ցրեսը դարձել է Ադրիատիկի երեք կղզիներից մեկը (միասին Լոսինջը և Լասթովոն), որոնք անցել են Իտալիային, մնացածը անցելեն Հարավսլավիայի թագավորությանը, հետագայում Հարավսլավիային։ Երկրորդ համաշխարհային պատերազմից հետո ընդգրկվել է Հարավսլավիայի Սոցիալիստական Ֆեդերատիվ Հանրապետության կազմի մեջ։ Փլուզումից հետո 1990 թվականի վերջերին կղզին դարձել է անկախ Խորվաթիայի մաս։


== Տեսարժան վայրեր ==

Հին քաղաքի մուտքի մոտ ժամացույցի դարպաս։
Քաղաքային խորհրդի (XV դար) շենքը, որտեղ գտնվում է Լապիդարիումի թանգարանը։
Արսան-Պատրիս (XV դար) պալատը, այժմ քաղաքի թանգարանը։
Ֆրանցիսկյան (XIV դար) և Բենեդիկտյան (XV դարի) վանքերը, վերջինիս հնագույն պատկերների մշտական ցուցադրությունն է։


== Արտաքին հղումներ ==
Официальная страница города
Туристическая страница города
Handbook for foreign visitors to Croatia. Zagreb. 1997. ISBN 953-6593-009


== Գրականություն ==
1. Luigi Tomaz, La Magnifica Comunità di Cherso, Foreword by Arnaldo Mauri, Conselve, 2010.
Հակաատոմային պաշտպանություն

Հակաատոմային պաշտպանություն,  հնացած տերմին, որը հասկացվում էր որպես զորքն ու բնակչությունը ատոմային զենքից պաշտպանելու միջոցառումների համախումբ։


== Տես նաև ==
Պաշտպանություն զանգվածային ոչնչացման զենքից
Ալարոդներ

Ալարոդիներ (հուն․՝ Ἀλαροδίοι), Հայկական լեռնաշխարհի տարածքում բնակված հնագույն ժողովուրդ, որի ներկայացուցիչները բնակվելիս են եղել Արաքս գետի հովտում։ Հիշատակվում է Հերոդոտոսի կողմից որպես Աքեմենյան տերության հպատարկներ, որոնք բնակվել են XVIII շրջանի կազմում (սասպեյրների հետ միասին)։ Ալարոդիները, սասպեյրների հետ միասին, մասնակցել են մ․թ․ա․ 5-րդ դարում պարսիկների Հունաստանի դեմ իրականացված արշավանքին։ Նրանց ջոկատները գլխավորել է Սիրոմիտրոսի որդի Մասիստիոսը։ Հերոդոտոսը նշում է, որ ալարոդիների զինամթերքը հիշեցնում էր կոլխերի զինամթերքին (դաշույններ, նիզակներ, կաշվե վահաններով և փայտե սաղավարտներ)։
Ալարոդների մասին ուրիշ հիշատակություններ մեզ չեն հասել։ Ենթադրվում է, որ Ալարոդները ուրարտացիների մնացորդներն էին, որոնք հայերի հետ ձուլման ճանապարհին էին գտնվում։ Ալարոդների կամ արաբաների էթնիկական անունից է առաջացել Այրարատ նահանգի անունը։


== Ծանոթագրություններ ==
Մարսելո Նովայիս

Մարսելո Նովայիս (բրազ.-պորտ.՝ Marcello Tolentino Novaes, օգոստոսի 13, 1962(1962-08-13), Ռիո դե Ժանեյրո, Բրազիլիա), բրազիլացի դերասան։ Իր կարիերան սկսել է 1988 թվականից։ 1991 թվականին պայմանագիր է կնքել Ռեդե Գլոբո հեռուստաընկերության հետ։ Նա 2 որդիների հայր է (Դիոգու, Պեդրու)։ Առաջին ամուսնությունը տևել է մինչև 1995 թվականը, երկրորդը՝ 1995-2000 թվականները։

Կլոն (հեռուստասերիալ)
Բրազիլիայի պողոտա (հեռուստասերիալ)
Խաղի օրենքները 2015 թվականի սերիալում։


== Ծանոթագրություններ ==


== Արտաքին հղումներ ==
Մարսելո Նովայիս (անգլ.) Internet Movie Database կայքում
Վեսկիկյուլա

Վեսկիկյուլա (էստ․՝ Veskiküla), գյուղ Էստոնիայի Հարյումաա նահանգի Վասալեմա շրջանում։
2011 թվականի տվյալներով գյուղում բնակվում էր 104 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ջ. Ուոլթեր Քենեդիի անվան մրցանակ

Ջ. Ուոլթեր Քենեդիի անվան մրցանակ (անգլ.՝ J. Walter Kennedy Citizenship Award), NBA մրցանակ, որը յուրաքանչյուր տարի շնորհվում է Ասոցիացիայի պրոֆեսիոնալ բասկետբոլային գրող (անգլ.՝ Professional Basketball Writers Association) խաղացողին կամ մարզչին, որը իրեն դրսևորում է հասարարական և բարեգործական գործունեության մեջ։ Մրցանակը շնորհվում է 1974/75 մրցաշրջանից սկսած և կոչված է լիգայի երկրորդ կոմիսար Ջեյմս Ուոլթեր Քենեդիի պատվին, որը այդ պաշտոնին էր 1963-ից 1975 թվականներին։ Գրողների սսոցիացիայի անդամները անվանակարգում են լիգայի խաղացողին, իսկ հետո ասոցիացիայի մոտավորապես 150 անդամների միջև ընթանում է քվեարկություն։ Այն խաղացողը, որը հավաքում է քվեների առավելագույն քանակը, արժանանում է մրցանակին։ Մրցանակը՝ որպես օրենք, շնորհվում է այն մարդուն, որը առավելագույն բարեգործական ներդրումն է ունեցել հանրության մեջ։ Օրինակ Քևին Գառնեթը 2006 թվականի մրցանակը ստացել է Կատրինայի փոթորկի զոհերին 1,2 միլիոն ԱՄՆ դոլար տրամադրելու համար։
Տիտղոսի ներկա տիրողը համարվում է հարձակվողի դիրքում խաղացող «Կլիվլենդ Կավալիերս» ակումբի խաղացող Լեբրոն Ջեյմսը։ Հիմնադրման պահից մրցանակը շնորհվել է 35 անգամ։ «Դետրոյթ Փիստոնս» ակումբի խաղացողների կողմից ձեռք է բերվել 5 մրցանակ։ Մրցանակը միայն 1985/1986 մրցաշրջանին է շնորհվել միանգամից երկու խաղացողին՝ Մայքլ Կուպերին և Ռորի Սփերոուին։ Վլադե Դիվացը, Դիկեմբե Մուտոմբոն, Սթիվ Նեշը, Սեմուել Դալեմբերը տիտղոսը տիրողներն են, որոնք ծնվել են ԱՄՆ-ի տարածքից դուրս։ Մուտոմբոն միակ խաղացողն է, ով արժանացել է մրցանակին երկու անգամ։ Ֆրենկ Լեյդենը և Ջո Օ’Տուլը մրցանակակիրների ցանկի մեջ միակ ոչ խաղացողներն են։ Լեյդենը արժանացել է մրցանակին 1983/1984 մրցաշրջանին, երբ եղել է «Յութա Ջազ» ակումբի գլխավոր մարզիչ։ Օ’Տուլը արժանացել է մրցանակին 1994/1995 մրցաշրջանին, երբ եղել է «Ատլանտա Հոքս» ակումբի ֆիզիկական պատրաստվածության մարզիչը։


== Հաղթողներ ==


== Ծանոթագրություններ ==


== Աղբյուրներ ==


== Արտաքին հղումներ ==
Հաղթողների ցանկը NBA.com կայքում(անգլ.)
Կուսանաց անապատ եկեղեցի (Հաղպատ)

Անվան այլ կիրառումների համար տե՛ս՝ Կուսանաց անապատ (այլ կիրառումներ)Կուսանաց անապատ եկեղեցի (նաև՝ Սուրբ Տիրամոր եկեղեցի), հայկական առաքելական եկեղեցի Հայաստանի Հանրապետության Լոռու մարզի Հաղպատ գյուղում։


== Տեղադրություն ==
Կուսանաց անապատ եկեղեցի տեղակայված է Հաղպատ գյուղի բարձրադիր վայրում՝ Սուրբ Լույս լեռան վրա։


== Ճարտարապետական նկարագիր և կառուցվածք ==
Եկեղեցին խաչաձև հատակագծով գմբեթավոր կառույց է։ Գմբեթը հենված է խաչաթևերի կիսաշրջանագծային կամարների վրա։ Մուտքը գտնվում է արևմտյան կողմում։
Պատերը ներսի կողմից եղել են սվաղված և պատված որմնանկարներով, որոնց հետքերը պահպանվել են։ 
Եկեղեցու շուրջ տարածված է միջնադարյան գերեզմանոցը։ Հայտնի է, որ մինչև 19-րդ դարի սկզբը դեռևս պահպանված էր տարածքը շրջափակող կիսավեր պարիսպը։


== Պատմություն ==
1983 թ. եկեղեցու կտուրը և աղոթասրահի հատակը սալիկապատվել է, նաև փոխարինվել են պատերին առկա քայքայված երեսաքարերը։ 
Եկեղեցու հարավային կողմում՝ շարված են երեք խոշոր, նրբաքանդակ խաչքարեր։


== Պատկերասրահ ==

		


== Տես նաև ==
Զորավանք եկեղեցի
Հաղպատի վանական համալիր


== Ծանոթագրություններ ==
Սյանդեբկա (Տուլոկսայի վտակ)

Սյանդեբկա (ռուս.՝ Сяньдебка), գետ Ռուսաստանում, հոսում է Կարելական ինքնավար հանրապետությունում և Օլոնեցկի շրջանում։ Գետաբերանը տեղակայված է Տուլոկսա գետի ձախ ափին՝ 7 կմ հեռավորության վրա։ Գետի երկարությունը 11 կմ է, ավազանի տարածքը 106 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Ջրային ավազանային շրջան, գետի ենթաավազանը՝ Նևա և Լադոժսկի լճի ավազան է։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040300212102000011693
Հիդրոլոգիական ուսումնասիրությունների կոդը - 102001169
Ավազանի կոդը - 01.04.03.002
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կադամով (Չերտկովսկի շրջան)

Կադամով (ռուս.՝ Кадамов), գյուղ Ռուսաստանի Ռոստովի մարզի Չերտկովսկի շրջանում։ Մտնում է Շչեդրովսկի գյուղական համայնքի կազմի մեջ։
Սլոբոդկա (գյուղ, Միրգորոդի շրջան)

Անվան այլ կիրառումների համար տե՛ս՝ ՍլոբոդկաՍլոբոդկա (ուկրաիներեն՝ Слобідка), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Սլոբոդկա գյուղում բնակվում էր 516 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վաալի

Վաալի (էստ․՝ Vaali), գյուղ Էստոնիայի Յարվամաա նահանգի Կոիգի շրջանում։
2011 թվականի տվյալներով գյուղում բնակվում էր 21 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ջեկ Շոստակ

Ջեկ Շոստակ (անգլ.՝ Jack Szostak, նոյեմբերի 9, 1952(1952-11-09), Լոնդոն, Միացյալ Թագավորություն), ամերիկացի գիտնական՝ ցիտոգենիկ, 2009 թվականին Քերոլ Գրեյդերի և Էլիզաբետ Բլեկբերնի հետ Նոբելյան մրցանակի դափնեկիր թելոմերների՝ քրոմոսոմները պահպանող մեխանիզմները բացահայտելու համար։


== Կենսագրություն ==
Ջեկ Շոստակը մեծացել է Կանադայում, ավարտել է Մակգիլի համալսարանը, որտեղ ստացել է բակալավրի կոչում բջջային կենսաբանության ոլորտում։ Նա Կոռնելի համալսարանում պաշտպանել է թեկնածուական ատենախոսությունը, որից հետո հիմնել է սեփական լաբորատորիա Հարվարդի համալսարանի բժշկական բաժնում։


== Գիտական հետազոտություններ ==
Շոստակը հիմնականում աշխատել է գենետիկայի ոլորտում։ Նա աշխարհում առաջինն է, ով կարողացավ կառուցել արհեստական խմորիչ քրոմոսոմ։ Նա ակտիվորեն մասնակցել է «Մարդու գենոմի նախագծին»։ Բացի այդ, Շոստակի աշխատությունները օգնեցին հասկանալ քրոմոսոմների գենետիկական նյութի փոխակերպման մեխանիզմը։


== Ծանոթագրություններ ==


== Աղբյուրներ ==
Hanczyc MM, Fujikawa SM, Szostak JW. Experimental Models of Primitive Cellular Compartments: Encapsulation, Growth and Division. Science, 2003; 302:618-622.
Chen IA, Roberts RW and Szostak JW. The Emergence of Competition Between Model Protocells. Science, 2004; 305:1474-1476.
Mansy SS, Schrum JP, Krishnamurthy M, Tobé S, Treco D, and Szostak JW. Template-directed Synthesis of a Genetic Polymer in a Model Protocell. Nature, 2008; 454:122-5.
Zhu TF and Szostak JW. A robust pathway for protocell growth and division under plausible prebiotic conditions. J. Am. Chem. Soc., 2009, 131: 5705-5713.


== Արտաքին հղումներ ==
Ջեկ Շոստակի էջը Հարվարդյան համալսարանի կայքում (անգլ.)
(6773) Կելավեյ

(6773) Կելավեյ (անգլ.՝ Kellaway), աստերոիդ աստերոիդների հիմնական գոտում։ Հայտնաբերվել է 1988 թվականի հունիսի 15-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,989759 ա. մ., առավելագույնը մոտենում է 2,7914 ա. մ. հեռավորության վրա և հեռանում 3,1881 ա. մ.։ Արեգակի շուրջ մեկ ամբողջական պտույտ է կատարում 1888,22 երկրային օրվա ընթացքում, իր ուղեծրով շարժվելով միջինում 0,190656 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,35° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6773) Կելավեյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արականցև (Տացինսկի շրջան)

Արականցև (ռուս.՝ Араканцев), գյուղ Ռուսաստանի Ռոստովի մարզի Տացինսկի շրջանում։ Մտնում է Զազերսկի գյուղական համայնքի կազմի մեջ։
Բնակչությունը կազմում է 426 մարդ։
MTV եվրոպական երաժշտական մրցանակաբաշխություն 2011

MTV Europe Music Awards մրցանակաբաշխության 18-րդ արարողությունը կայացել է 2011 թ. նոյեմբերի 6-ին Բելֆասթի «Odyssey Arena» սրահում։ Արարողությունը վարել է երգչուհի Սելենա Գոմես։


== Ելույթներ ==
Snow Patrol - "This Isn't Everything You Are"
Jason Derülo - "Don't Wanna Go Home"
Jason Derülo-It Girl / In My Head"
Coldplay - "Every Teardrop Is a Waterfal"
LMFAO featuring Lauren Bennet] and GoonRock - "Party Rock Anthem"
Bruno Mars - "Marry You"
Jessie J - "Price Tag
Red Hot Chili Peppers — "The Adventures of Rain Dance Maggie"
Լեդի Գագա - "Marry the Night"
Սելենա Գոմես & The Scene - "Hit the Lights"
Snow Patrol - "Called Out in the Dark"
Ջասթին Բիբեր - "Mistletoe / Never Say Never"
David Guetta featuring Taio Cruz, Ludacris and Jessie J - "Wet |Sweat / Little Bad Girl / Without You
Queen
Adam Lambert and Queen — The Show Must Go On / We Will Rock You / We Are the Champions


== Առաջադրվածներ և հաղթողներ ==


=== Լավագույն երգ ===
Adele — "Rolling in the Deep"
Bruno Mars - "Grenade (song)|Grenade"
Ջենիֆեր Լոպեզ (featuring Pitbull) - "On the Floor"
Քեթի Փերրի - "Firework"
Լեդի Գագա - "Born This Way"


=== Լավագույն տեսահոլովակ ===
Ադել - "Rolling in the Deep"
Beastie Boys - "Make Some Noise"
Beyoncé - "Run the World (Girls)"
Justice - "Civilization"
Լեդի Գագա - "Born This Way"


=== Լավագույն երգչուհի ===
Adele
Բեյոնսե
Ջենիֆեր Լոպեզ
Քեթի Փերրի
Լեդի Գագա


=== Լավագույն երգիչ ===
Բրունո Մարս
Դևիդ Գուէտա
Էմինեմ
Ջասթին Բիբեր
Քենի Ուէսթ


=== Լավագույն նոր կատարող ===
Bruno Mars
Far East Movement
Jessie J
LMFAO
Wiz Khalifa


=== Լավագույն փոփ կատարող ===
Բրիթնի Սփիրս
Ջասթին Բիբեր
Ռիհաննա
Լեդի Գագա
Քեթի Փերրի


=== Լավագույն ռոք խումբ ===
Coldplay
Foo Fighters
Kings of Leon
Linkin Park
Red Hot Chili Peppers


=== Լավագույն ալտերնատիվ կատարող ===
30 Seconds to Mars
Arcade Fire
Arctic Monkeys
My Chemical Romance
The Strokes


=== Լավագույն Հիփ-հոփ կատաթող ===
Eminem
Jay-Z & Kanye West
Lil Wayne
Pitbull
Snoop Dogg


=== Լավագույն կենդանի կատարող ===
Coldplay
Foo Fighters
Քեթի Փերրի
Լեդի Գագա
Red Hot Chili Peppers


=== Լավագույն ելույթ «MTV World Stage» շրջանակում ===
30 Seconds to Mars
Arcade Fire
The Black Eyed Peas
Diddy – Dirty Money
Էնրիկե Իգլեսիաս
Kings of Leon
Linkin Park
My Chemical Romance
Օզզի Օսբորն
Snoop Dogg


=== Best Push Act ===
Alexis Jordan
Big Time Rush
Բրունո Մարս
Far East Movement
Jessie J
Katy B
LMFAO
Neon Trees
Theophilus London
Wiz Khalifa


=== Լավագույն երկրպագուներ ===
30 Seconds to Mars
Ջասթին բիբեր
Լեդի Գագա
Paramore
Սելենա Գոմես


=== Լավագույն միջազգային կատարող ===
 Restart
 Big Bang
 Լենա Մայեր-Լանդրութ
 Բրիթնի Սփիրս
 Abdelfattah Grini


=== Global Icon ===
Queen


== Ծանոթագրություններ ==
Բոգոլյուբովկա (գյուղ, Չիշմինսկի շրջան)

Անվան այլ կիրառումների համար տե՛ս՝ ԲոգոլյուբովկաԲոգոլյուբովկա (ռուս.՝ Боголюбовка, բաշկիրերեն՝ Боголюбовка), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 42 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պարտենիտ

Պարտենիտ (ուկրաիներեն՝ Партеніт, Ղրիմի թաթարերեն՝ Partenit), քաղաքատիպ ավան Ուկրաինայի Ղրիմի Ինքնավար Հանրապետության Ալուշտայի քաղաքային խորհուրդում։ Բնակավայրը նախկինում նաև անվանվել է Ֆրունզենսկոե։
2012 թվականի տվյալներով Պարտենիտ քաղաքատիպ ավանում բնակվում էր 6 070 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Տաքսա Սենա

Տաքսա Սենա (ֆր.՝ Taxat-Senat)՝ համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Շանտել կանտոնի կազմի մեջ։ Հանդիսանում է Մուլեն շրջանը։
Համայնքի INSEE կոդ՝ 03278։


== Բնակչություն ==
Համայնքի բնակչությունը 2008 թվականին կազմում էր 227 մարդ։


== Տնտեսություն ==
2007 թվականի տվյալներով 120 աշխատունակ տարիքի մարդկանցից (15-64 տարեկան) 96-ը տնտեսապես ակտիվ էին, 24-ը անգործունակ (ակտիվության ցուցանիշը 80,0 %, 1999 թվականին եղել է՝ 63,4 %)։ 96 աշխատունակ բնակիչներից 92-ը աշխատում էին (49 տղամարդ և 43 կին), անաշխատանք էին 4-ը (1 տղամարդ և 3 կին)։ 24 անգործունակ մարդկանցից 6-ը աշակերտներ կամ ուսանողներ են, 8-ը թոշակառու, 10-ը անաշխատունակ էին այլ պատճառներով։


== Տեսարժան վայրեր ==
Սենտ Անդրե ռոմանական եկեղեցի՝ XII դար
Սենա ծխական եկեղեցի


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Տաքսա Սենա» (ֆրանսերեն)։ Արխիվացված օրիգինալից 2012-09-29-ին։ Վերցված է 2012-7-18 
«Տաքսա Սենա» (ֆրանսերեն)։ cassini.ehess.fr։ Վերցված է 2012-12-31
Մալայա Գլումչա

Մալայա Գլումչա (ուկրաիներեն՝ Мала Глумча), գյուղ Ուկրաինայի Ժիտոմիրի մարզի Եմելչևի շրջանում։ Հիմնադրվել է 1577 թվականին։
2001 թվականի տվյալներով Մալայա Գլումչա գյուղում բնակվում էր 742 մարդ։ Բնակավայրը զբաղեցնում է 2378 կմ² տարածք։ Բնակչության խտությունը կազմում էր 312,03 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կուտիներ

Կուտիներ, Հայկական լեռնաշխարհից դեպի արևելք, Կապուտան (Ուրմիա) լճից հարավ ընկած շրջանից մինչև Մեծ Կովկաս բնակվող ժողովուրդների ու ցեղերի լեզուներից մեզ հայտնի են լոկ Մ. թ. ա. 3-2-րդ հազարամյակներին վերաբերող առանձին հատուկ անուններ և տեղանուններ։ Սա լեզվական մի շրջան էր, որ հիմնականում տարբերվում էր խուրրի-ուրարտականից, թեև այստեղ կարող էին լինել խուրրիների առանձին խմբեր։ Այստեղ բնակվող մյուս ցեղերից ամենահարավայինները բաբելացիներին ու ասորեստանցիներին հայտնի էին կուտիներ անվամբ։


== Աղբյուրներ ==
Հայ Ժողովրդի Պատմություն, էջ 149
Գյումյուշհանե

Անվան այլ կիրառումների համար տե՛ս՝ Գյումուշհանե (այլ կիրառումներ)Գյումուշհանե, քաղաք, Թուրքիայի Գյումուշհանե գավառի կենտրոնն է։


== Տեղադրություն ==
Գտնվում է Սև ծովի ավազանին պատկանող Խորշատ գետի հովտում։ Շրջապատում են զառիվեր կողերով ապառաժներ։ Գտնվում է Երզնկա քաղաքից հյուսիս-արևմուտք։ Էրզրում-Տրապիզոն ճանապարհի աջ կողմում։


== Ռեսուրսներ և կլիմայական պայմաններ ==
Բուն քաղաքը զուրկ է բուսականությունից, բայց նրան շրջապատում են գեղեցիկ և ընդարձակ այգիները։ Գյումուշհանեն հայտնի է իր տանձով և խնձորով։ Ջրառատ է, բարենպաստ կլիմայական պայմաններով։ Քաղաքից հարավ կա մի փոքրիկ լճակ։
Հնուց ի վեր հայտնի է եղել իր հանքավայրերով։ Հանքավայրերը հարուստ են արծաթով, վերջերս հայտանբերվել են նաև ոսկի, երկաթ, քարածուխ, կապար և պղինձ։


== Պատմություն ==
Հնում քաղաքը մտնում էր Փոքր Հայքի մեջ, սկզբում Առաջին Հայքի մեջ, ապա Հուստինյանուս I կայսրի վարչական փոփոխությունների պատճառով Երկրորդ Հայքի մեջ։
XVII դարից այն Տրապիզոն նահանգի Գյումուշհանե գավառի կենտրոնն է։


== Բնակչություն ==
Ստեփանավան (այլ կիրառումներ)

Ստեփանավան, կարող է վերաբերել՝

Ստեփանավան - համայնք Լոռու մարզում
Ստեփանավան - քաղաք Լոռու մարզում
Ստեփանավան - Հայաստանի օդային հեռահաղորդակցության հանգույց, որը օգտագործվում է հիմնականում քաղաքացիական չվերթներ կազմակերպելու նպատակով
Օբերոն (օպերա)

Անվան այլ կիրառումների համար տե՛ս՝ Օբերոն (այլ կիրառումներ)Օբերոն (անգլերեն՝ Oberon, կամ The Elf King's Oath), գերմանացի երգահան Կարլ Մարիա ֆոն Վեբերի ռոմանտիկական օպերա (գերմաներեն՝ romantische Oper) երեք գործողությամբ։ Անգլերեն լիբրետտոն Ջեյմս Ռոբինսոն Պլանշեի ըստ Քրիստոֆ Մարտին Վիլանդի «Օբերոն» պոեմի։ Առաջնախաղը կայացել է 1826 թ. ապրիլի 18-ին Լոնդոնի «Քովենտ Գարդեն» թատրոնում։
Օբերոնը Վեբերի վերջին օպերան է։ Այն իրենից ներկայացնում է առանձին, խայտաբղետորեն միմյանց հաջորդող պատկերների մի շարք, որտեղ գեղարվեստական մեծ ազատությամբ միահյուսվում են ֆանտաստիկան և իրականությունը, գերմանական կենցաղային երաժշտությունը արևելյանի, էկզոտիկականի հետ։


== Ծանոթագրություններ ==
Վալոնիա

Վալոնիա (վալոներեն՝ Walonreye, ֆր.՝ Wallonie, հոլ.՝ Wallonië, գերմ.՝ Wallonien), կամ Բելգիայի վալոնյան տարածաշրջանն իրենից ներկայացնում է Բելգիայի թագավորության հինգ հարավային նահանգները, որտեղ ավելի շատ տարածված է ֆրանսերենը։ Այն Ֆլանդրիայի և Բրյուսելի մայրաքաղաքային տարածաշրջանի հետ համարվում է դաշնության սուբյեկտ։

Մայրաքաղաքը՝ Նամյուր
Բնակչությունը՝ 3 498 384 (2010)
Տարածքը՝ 16 844 կմ²։


== Վարչական բաժանում ==


== Ծանոթագրություններ ==
Լյուքսեմբուրգի ֆուտբոլի առաջնություն 1965-1966

Լյուքսեմբուրգի ֆուտբոլի առաջնություն 1965-1966, Լյուքսեմբուրգի 52-րդ ֆուտբոլի առաջնությունը։ Մրցաշարի չեմպիոն է դարձել «Արիս Բոնևուան»։ Մրցաշարին մասնակցել է 12 թիմ։


== Արտաքին հղումներ ==
Վիճակագրությունը RSSSF կայքում
Խանանիս Վերին

Խանանիս Վերին, գյուղ Արևմտյան Հայաստանում, Վանի վիլայեթի Ջուլամերկի գավառակում։ Գտնվում էր Ջուլամերկ քաղաքից 7 կմ հյուսիս-արևմուտք, Զաբ գետի աջակողմյան վտակի ակունքում, լեռնալանջի վրա։


== Բնակչությւոն ==
XX դարի սկզբին ուներ 14 տուն ասորի բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Աննետ Ֆունիչելլո

Աննետ Ջոանն Ֆունիչելլո (անգլ.՝ Annette Joanne Funicello, հոկտեմբերի 22, 1942(1942-10-22), Յուտիկա, Նյու Յորք, ԱՄՆ - ապրիլի 8, 2013(2013-04-08), Բեյկերսֆիլդ, Կալիֆոռնիա, ԱՄՆ), ամերիկյան դերասանուհի, սցենարիստ, կինոպրոդյուսեր և երգչուհի։ Խաղացել է, գրել է սցենար, եղել 35 ֆիլմի ու հեռուստասերիալի պրոդյուսեր, իսկ 1993 թվականին կինոարտադրության մեջ ունեցած ավանդի համար դերասանուհին արժանացել է աստղի՝ Հոլիվուդի Փառքի ծառուղում։


== Կենսագրություն ==

Աննետ Ջոանն Ֆունիչելլոն ծնվել է 1942 թվականի հոկտեմբերի 22-ին Նյու-Յուրքի նահանգ Յուտիկայում, իտալական ծագումով Ջոզեֆ Ֆունիչելոյի (1916-2009) և Վիրջինիա Ջին Ֆունիչելոյի ընտանիքում։ Աննետտն ուներ երկու եղբայր՝ Ջոուի Ֆունիչելոն և Մայքլ Ֆունիչելոն։ Երբ Ֆունիչելոն 4 տարեկան էր, երբ նրա ընտանիքը տեղափոխվեց Հարավային Կալիֆոռնիա։


== Անձնական կյանք ==

1965-1983 թվականներին Անետն ամուսնացել է քաստինգի տնօրեն Ջեք Գիլարդի հետ (ծնվ. 1930): Այդ ամուսնությունից  Ֆունիչելլոն ունենում է երեք երեխա՝ դուստրը Ջինա Գիլարդին և երկու որդիները՝ Ջեք Ս.Գիլարդի-կրտսերը և Ջեյսոն Մայքլ Գիլարդին։
1986-2013 թվականներին (մինչև իր մահը) Աննետն ամուսնացած է եղել ձիավարության մարզիչ Գլեն Հոլթի հետ։


== Հիվանդություն և մահ ==

1987 թվականի սկզբին Աննետի մոտ գլխապտույտ է սկսվում, սակայն նա թաքցնում է իր այն ընտանիքից և ընկերներից։ 1992 թվականին Ֆունիչելոն հայտարարում է, որ տառապում է ցրված սկլերոզ հիվանդությամբ։ 2004 թվականին նա դադարել է քայլել, 2009 թվականին խոսել, իսկ 2013 թվականի ապրիլի 8-ին մահացել է 71 տարեկանում։


== Ծանոթագրություններ ==


== Արտաքին հղումներ ==
Աննետ Ֆունիչելլո (անգլ.) Internet Movie Database կայքում
Ադամ ֆոն Արութին

Հովհաննես Ադամ Ֆրեյեր ֆոն Արութին (գերմ.՝ Johann Adam Freiherr von Aretin, օգոստոսի 24, 1769, Ինգոլշտադտ – օգոստոսի 16, 1822, Հայդենբուրգ դղյակ, Ստորին Բավարիա), հայազգի բարոն Բավարիայում, քաղաքական գործիչ, դիվանագետ, «Հինգերմանական պատմության ուսումնասիրման ընկերության» հիմնադիրներից մեկը։
Արութինների բարոնական, ազնվական տոհմից, Հովհաննես Բապտիստ Քրիտափոր Հարություն Կազիադուրի թոռը, Գեորգ ֆոն Արութինի և Քրիստափոր ֆոն Արութինի եղբայրը, Պետրոս Կառլ ֆոն Արութինի հայրը։


== Կենսագրություն ==
Ադամ ֆոն Արութինը ծնվել է 1769 թվականի օգոստոսի 24-ին Ինգոլշտադտ քաղաքում։ Զբաղեցրել է Բավարիայի արտաքին գործերի նախարարության դիվանագիտական բաժնի պետի պաշտոնը, Կոմս Մոնժելայի ղեկավարության ներքո։ 1817 թվականին Մայնի Ֆրանկֆուրտի սեյմում եղել է Բավարիայի պատվիրակը դաշնակից երկրների մեջ, որտեղ նա հաստատակամորեն պաշտպանելով նոր բավարիական հաստատությունները, ձեռք է բերել համընդհանուր հարգանք իր ազնվության համար։ Շտեյնի հետ եղել է «Հինգերմանական պատմության ուսումնասիրման ընկերության» հիմնադիրը։ Նրան էր պատկանում էստամպների հսկայական հավաքածու և բազմաթիվ նկարներ, որոնք նրա մահից հետո վաճառվեցին աճուրդով։ Ադամ ֆոն Արութինը մահացել է 1822 թվականի օգոստոսի 16-ին։


== Տես նաև ==
Արութիններ


== Ծանոթագրություններ ==


== Արտաքին հղումներ ==
Аретин // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.
Ստվոլինո (գյուղ, Ռուդնյանսկի շրջան)

Ստվոլինո (ռուս.՝ Стволино), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դիարբեքիրի գավառ

Դիարբեքիր, գավառ Արևմտյան Հայաստանում, Դիարբեքիրի վիլայեթում։ Վարչական կենտրոնը Դիարբեքիր քաղաքն է։


== Վարչական բաժանում ==
Դիարբեքիրի գավառի կազմում մտնում էին հետևյալ գավառակները.

Դիարբեքիր
Սևերեկ
Դերիկ
Բշերիկ
Սիլվան
Հազրոյի գյուղախումբ
Լճե
Հայնի գյուղախումբ


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Աշուտ (Գյումուշխանեի գավառ)

Անվան այլ կիրառումների համար տե՛ս՝ Աշուտ (այլ կիրառումներ)Աշուտ, գյուղ Օսմանյան կայսրությունում, Տրապիզոնի վիլայեթի Գյումուշխանեի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==